Diari Oficial de la Generalitat Valenciana


Sumari del DOGV 3778, del 23-06-2000 (2000/4890)

RESOLUCIÓ de 18 de maig de 2000, del secretari de la Comissió Territorial d'Urbanisme de Castelló, per la qual es fa públic l'Acord de 17 de maig de 2000, que fa referència a la modificació puntual número 9 del Pla General d'Alcalà de Xivert.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4890


Data del document
:   18-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcalà de Xivert
    * pla d'urbanisme

RESOLUCIÓ de 18 de maig de 2000, del secretari de la Comissió Territorial d'Urbanisme de Castelló, per la qual es fa públic l'Acord de 17 de maig de 2000, que fa referència a la modificació puntual número 9 del Pla General d'Alcalà de Xivert. [2000/M4890]
  
Vist l'expedient que fa referència a la modificació puntual número 9 del Pla General d'Alcalà de Xivert, i de conformitat amb els següents,
  
Antecedents
  
1. L'Ajuntament d'Alcalà de Xivert, per mitjà d'un Acord plenari de 2 de setembre de 1999, va acordar exposar al públic la modificació puntual número 9 del pla general, la qual cosa es va portar a terme mitjançant anuncis inserits en el periòdic Mediterráneo, de 19 d'octubre de 1999, i en el Diari Oficial de la Generalitat Valenciana número 3.607 de la mateixa data. Transcorregut el període d'informació al públic, durant el qual es va formular una al·legació, el ple va aprovar provisionalment la modificació el 26 de gener de 2000, després de la qual cosa el va trametre al Servei Territorial d'Urbanisme el 4 de febrer següent.
  
Amb data 1 de març de 2000, l'esmentat ajuntament va trametre documentació complementària a la pretesa modificació i tenint en compte això, per un escrit del cap del Servei Territorial d'Urbanisme de Castelló, de 10 de març, es va sol·licitar a l'Ajuntament d'Alcalà de Xivert que presentara certa documentació. El 10 d'abril de 2000, té entrada en el Registre General de la Conselleria d'Obres Públiques, Urbanisme i Transports a Castelló, la documentació esmentada.
  
2. El projecte consta de memòria i plànols.
  
3. La modificació que es pretén té el seu origen en el moment de l'exposició al públic del Pla General d'Ordenació Urbana d'Alcalà de Xivert, ja que durant l'exposició pública, la senyora María Dolores Cavaller Chust va presentar una al·legació el número de registre de l'ajuntament de la qual era el 3.487, i que va ser acceptada per aquest ajuntament. Aquesta al·legació constava, bàsicament, de dos peticions consistents, d'una banda, a reduir l'amplària d'un vial de 14 a 12 metres, i de l'altra, que es respectara totalment la casa que hi ha en el cantó de la parcel·la i amb façana al carrer del Calvari i al carrer de Campanilles.
  
En l'aprovació provisional i posterior aprovació definitiva del Pla General d'Ordenació Urbana (08.07.1998), es va reduir el vial a una amplària de 12 metres, però no es va respectar l'edificació, la qual està en un 40%, aproximadament, en terrenys qualificats de via pública.
  
Amb la modificació es pretén ajustar el vial esmentat mantenint-ne l'amplària en 12 metres i resoldre el trobament amb el carrer de Campanilles de manera que es respecte tot el que siga possible l'edificació situada en el cantó del carrer esmentat i el carrer del Calvari, de manera que es complisca l'al·legació que, al seu dia, va ser acceptada per l'Ajuntament d'Alcalà de Xivert.
  
Fonaments de dret
  
1. La tramitació de la modificació ha sigut correcta, d'acord amb el que estableixen els articles 38, 55 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), i 175 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre, del Govern Valencià.
  
2. La documentació està completa, als efectes del que estableix l'article 27 de la LRAU.
  
3. La modificació de què tractem implica una alteració en l'ordenació detallada del sòl urbà, sense incidència en interessos supralocals, per la qual cosa la intervenció de la conselleria s'ha de limitar a un control de legalitat, ja que, com indica l'article 40 de la LRAU, la Generalitat no podrà aprovar definitivament els plans que incórreguen en la infracció d'una disposició legal estatal o autonòmica.
  
La modificació que ens ocupa, tal com ja s'ha dit, pretén ajustar el vial del carrer del Calvari, l'amplària del qual és de 12 metres, a l'alineació actual, i resoldre el trobament amb el carrer de Campanilles de manera que es respecte tot el que siga possible l'edificació que hi ha en la parcel·la. Aquesta alteració no comporta increment d'edificabilitat ni disminució de sòl dotacional, s'ajusta a criteris de racionalitat i no s'oposa a cap precepte legal, per la qual cosa és procedent l'aprovació definitiva.
  
4. De conformitat amb el estableixen els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució executòria
  
D'acord amb tot el que s'ha exposat anteriorment, la Comissió Territorial d'Urbanisme de Castelló acorda:
  
Aprovar definitivament la modificació puntual número 9 del Pla General d'Alcalà de Xivert.
  
Contra aquest acord, que no exhaureix la via administrativa, es podrà interposar un recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.